# Leighton Meester

Leighton Marissa Meester (Fort Worth, Texas; 1986 apirilaren 9a -) aktore, modelo, abeslari, musikagile eta filantropoa da. Gehienbat Gossip Girl telesailean Blair Waldorf pertsonaia antzezteagatik ezaguna da. Broadwayn egin zuen debuta, Of Mice and Men (2014) filmean. Killer Movie (2008), Country Strong (2010), The Roommate (2011), Monte Carlo (2011), The Oranges (2011) eta The Judge (2014) filmetan agertu da, besteak beste.
Antzezteaz gain, musikan ere aritu da. 2009an, bere bakarkako singleak kaleratu zituen, "Somebody to Love" lehenengo, eta "Your Love 's a Drug" 2010ean. 2014an, bere lehen albuma, Heartstrings, modu independentean kaleratu zen. Meesterrek hainbat soinu-bandetarako abestiak grabatu ditu. Modelo gisa ere lan egin du, hainbat marken aurpegia izan da; hala nola, Jimmy Choo, Herbal Essences eta Vera Wang.

## Bizitza
### Pertsonala

Erditzeko unean ama espetxean zegoenez, amonak zaindu zuen Leighton. Hala ere, gurasoek heziketa normala eskaini ziotela adierazi du eta, delituzko iragana izan arren, pertsona onak direla. Hortaz, haien esperientziek Leightonen pentsamoldean izan dute eragina, irekiagoa eta aurreiritzi gabea bilakatuz. «Ulertu nuen ezin dela inor epaitu iraganean egin dutenagatik, jendea aldatu egiten delako» azaldu zuen.
Meester Marco Islanden, Floridan, hazi zen. Bertan antzezle aritu zen tokiko produkzioetan. 11 urte zituenean, amarekin New York-era joan zen bizitzera. Gaur egun West Villagen, New Yorken, bizi da.

### Profesionala

Antzezle lanarekiko interesa piztu zitzaion Ozeko Aztiaren produkzio lokal batean parte hartu ostean.
Bere telebistako lehenengo agerpena Law & Order NBCko abokatu telesailean izan zen, 1999an. Meester hainbat telesailetan agertu da; besteak beste, Entourage, CSI: Miami, 24 eta House.
2006an, Drive-Thru pelikularen protagonista izan zen eta honen soinu-bandaren abesti bat grabatu zuen. Urte bereko udaberrian Remember the Dazen antzeztu zuen.
2007tik 2012ra The CW Networkeko Gossip Girl telesailean protagonista izan zen, Blair Waldorfi bizitza emanez. Telesaila Manhattango Bigarren Hezkuntzako ikasle pribilegiatuen bizitzei buruzko eleberrietan oinarritzen da. Meesterrek elkarrizketetan adierazi du Blair-ekin identifikatzen dela "era batean edo bestean" eta haren antzezpenak kritika onak jaso dituela.
CSI: Miamiko protagonista ere izan da, eta rol errepikaria du Shark draman. Antzezle lana egiteaz gain, Meesterrek musika eta idazketa sortzailerako gaitasunak garatzen ditu.
2009ko apirilean, Meesterrek Universal Republic-ekin grabatzeko kontratu bat sinatu zuen. Lehenengo abestia urte horretako uztailean argitaratu zen; albuma, berriz, udazkenean.
2010ean Country Strong pelikulan agertu zen Meester, drama musikatu bat non country musika abeslari baten rola egiten zuen. Gwyneth Palltrow, Tim McGraw eta Garrett Hedlund-ekin batera agertzen da pelikulan.
2011n Monte Carlo telesaila estreinatu zuen, Tom Bezuchak zuzendutako komedia erromantikoa. Hemen, Selena Gomez eta Katie Cassidykin agertzen da. Azken hau Gossip Girl-eko laugarren sasoian agertu zen Meesterrekin ere.

## Filantropia

Meesterrek hainbat karitate-kanpainatan parte hartu du. 2008an, "bizitzak ezin du itxaron" kanpainaren bozeramailea izan zen, emakumeak bultzatzen zituena haien ametsak jarraitzera. 2009an, etxeko indarkeriari buruzko kontzientzia sortzeko, Safe Horizonekin egin zuen lan. 2015ean, jantziak eta osagarriak ongitzazko enkante batean jarri zituen eBayn, eta irabaziak Kenyan haurrentzako eskolak eta etxeak eraikitzeko bideratu zituen.
Meester boluntarioa izan da "Feeding America" gobernuz kanpoko erakundean 2017tik. Feeding Americarekin lanean eman zituen lehen bi urteetan, Los Angelesko Emakumeen Zentroan boluntario izan zen, eta Puerto Ricon lagundu zuen, 2017an "Maria" urakanaren ondoren. Meesterrek eta Adam Brodyk Los Angeleseko "Para Los Niños Charter" eskolan lan egin zuten, bertan haurrei bazkariak zerbitzatzen ibili ziren. 2019ko urtarrilean, Feeding America kanpainan parte hartu zuen "Subway" eta "Shamrock Farms" taldeekin.
2019ko maiatzean, Meesterrek Feeding America eta Los Angeles Food Bank-ekin lan egin zuen familia behartsuei laguntzeko. Mesterrek hau idatzi zuenInstagrameko argitalpen batean: "Elkarrekin, oinarrizko elikagai garrantzitsuak (frutak, arroza eta zerealak) jasotzeko lerrokatu ziren familientzako otarreak betetzen laguntzen dugu".

## Filmografia
### Zinema

| Urtea | Pelikula | Pertsonaia | Oharrak |
| 2003 | The Jackalope | Lorraine | Film laburra |
| 2003 | Hangman's Curse | Elisha Springfield | |
| 2003 | The Big Wide World of Carl Laemke | Tanni | Telebistara zuzendutako pelikula |
| 2004 | Hollywood Division | Michelle | Telebistara zuzendutako pelikula |
| 2006 | Flourish | Lucy Covner | |
| 2006 | Inside | Josie | |
| 2007 | Fast Food Killer: Drive-Thru | Mackenzie Carpenter | |
| 2007 | Remember the Daze | Tori | |
| 2007 | The Haunting of Sorority Row | Samantha Willows | Telebistara zuzendutako pelikula |
| 2008 | Killer Movie | Jaynie Hansen | |
| 2010 | Going the Distance | Amy | |
| 2010 | Date Night | Katy | |
| 2010 | Country Strong | Chiles Stanton | |
| 2011 | The Roommate | Rebecca Evans | |
| 2011 | The Oranges | Nina | |
| 2011 | Monte Carlo | Mary Margaret "Meg" Kelly | |
| 2012 | That's my boy | Jamie | |
| 2014 | By the Gun | Ali Matazano | |
| 2014 | The Judge | Carla Powell | |
| 2014 | Like Sunday, Like Rain | Eleanor | |
| 2014 | Life Partners | Sasha | |
| 2015 | Any Tom, Dick, or Harry | Barbara | Telebistara zuzendutako pelikula |
| 2015 | Unity | Narratzailea | Dokumentala |

### Telebista

| Urteak | Telesaila | Pertsonaia |
| 1999 | Law & Order | Alyssa Turner |
| 2001 | Boston Public | Sarah Breen |
| 2002 | Once and Again | Amanda |
| 2002 | Family Affair | Irene |
| 2003 | Tarzan | Nicki Porter |
| 2004 | Crossing Jordan | Marie Strand |
| 2004 | 7th Heaven | Kendall |
| 2004 | North Shore | Veronica Farrell |
| 2004- 2008 | Entourage | Justine Chapin |
| 2005 | 24 | Debbie Pendleton |
| 2005 | 8 Simple Rules | Nikki Alcott |
| 2005 | Veronica Mars | Carrie Bishop |
| 2005-2006 | Surface | Savannah Bennett |
| 2006 | Secrets of a Small Town | Kayla Rhodes \ Kelly Rhodes |
| 2006 | House | Ali (ezizena: Housen Jazarlea) |
| 2006 | Numb3rs | Karla Camden |
| 2007 | CSI: Miami | Heather Crowley |
| 2007 | Shark | Megan |
| 2007-2012 | Gossip Girl | Blair Waldorf |
| 2017 | Making History | Deborah Revere |
| 2018 | The Last Man on Earth | Zoe |
| 2018 - 2020 | Single Parents | Angie D'Amato |
| 2019 | The Orville | Laura Huggins |

## Izendapenak

| Urtea | Categoría | Telesaila | Saria | Emaitza |
| 2008 | Telebistako Drama Aktorerik Onena | Gossip Girl | Teen Choice Awards | Hautagai |
| 2008 | Telebistako Aktore Errebelazioa | Gossip Girl | Teen Choice Awards | Hautagai |
| 2009 | Telebistako Drama Aktorerik Onena | Gossip Girl | Teen Choice Awards | Saritua |
| 2009 | Pop bideorik Onena | Good Girls Go Bad | MTV Video Music Award | Hautagai |
| 2010 | Telebistako Drama Aktorerik Onena | Gossip Girl | Teen Choice Awards | Saritua |
| 2011 | Drama Aktorerik Onena | Country Strong | Teen Choice Awards | Hautagai |
| 2011 | Pelikula Bilaurik Onena | The Roommate | Teen Choice Awards | Hautagai |
| 2011 | Bilaurik Onena | The Roommate | MTV Movie Awards | Hautagai |
| 2012 | Emakumezko Telebistako Drama Aktorerik Onena | Gossip Girl | Teen Choice Awards | Hautagai |
| 2012 | Udako Pelikulako Emakumezko Izarra | That's My Boy | Teen Choice Awards | Hautagai |

## Erreferentziak

* ↑ «'Gossip Girl' Boasts Booze, Sex, Suicide» web.archive.org 2009-02-13 (Noiz kontsultatua: 2020-04-21).
* ↑ (Ingelesez) «NBC TV Network - Shows, Episodes, Schedule» NBC (Noiz kontsultatua: 2020-04-21).
* ↑ «The CW Television Network» web.archive.org 2008-03-18 (Noiz kontsultatua: 2020-04-21).
* ↑ «FOX Schedule» web.archive.org 2009-02-24 (Noiz kontsultatua: 2020-04-21).
* ↑ (Ingelesez) «The CW Network | Official Site | The CW» The CW Network (Noiz kontsultatua: 2020-04-21).
* ↑ (Ingelesez) «Republic Records» Republic Records (Noiz kontsultatua: 2020-04-21).
* ↑ «Start Bidding! Leighton Meester Is Auctioning Off Her Wardrobe For Charity» Grazia (Noiz kontsultatua: 2020-06-01).
* ↑ (Ingelesez) «'Gossip Girl' Star Leighton Meester on Fighting Hunger» EW.com (Noiz kontsultatua: 2020-06-01).
* ↑ (Ingelesez) Ghahremani, Tanya. «This Is Leighton Meester’s Best Advice If You Want To Volunteer But Don't Know Where To Start» Bustle (Noiz kontsultatua: 2020-06-01).
* ↑ «Teen Drama Stars Leighton Meester and Adam Brody Help Charity's Fight to #Endhunger» Feast (Noiz kontsultatua: 2020-06-01).
* ↑ (Ingelesez) «Leighton Meester on Instagram: “As always, I had a wonderful time working with @FeedingAmerica and these mamas. Together, we helped fill grocery baskets for families who…”» Instagram (Noiz kontsultatua: 2020-06-01).
* ↑ «Movie Awards 2011 - MTV Movie Awards» MTV (Noiz kontsultatua: 2020-04-21).
* ↑ «Breaking Dawn leads the way at Teen Choice Awards nominations - Winnipeg Free Press» web.archive.org 2012-06-19 (Noiz kontsultatua: 2020-04-21).

## Kanpo estekak

* Leighton Meester IMDb-en
* Leighton Meester Internet Broadway Databasean
* Leighton Meester AllMovie-n
* Leighton Meester Twitter-en
* Datuak: Q199931
* Multimedia: Leighton Meester / Q199931